khistorydata/jeongjo-sjw-relations huggingface dataset:
정조 21년
丁巳二月初九日午時上御重熙堂戶房承旨入侍時都承旨徐邁修假注書徐俊輔記事官金景煥記注官金良倜以次進伏上曰承旨還朝後好好閑養矣邁修曰然矣上曰卿之顔貌少無衰老之意矣三年在外今始還朝世道朝象比卿下去時如何邁修曰入城無多日姑未知其何如而謂之稍勝或可也若曰丕變則未也上曰丕變則姑舍將有不如前之歎矣前日則每以君子在野爲言今旣入來當局則必有實其言之道而一年二年依舊牽補雖以今日朝廷觀之言路大開乎民俗丕變乎無一改觀而漸至於世道日下朝象日卑夫人必自侮而後人侮之每一思惟爲之警惕此正在野君子所當着念者也其所煥然可觀之效專在於卿等之善做與不善做矣奉朝賀若强健庶有對揚之望而今乃休退養病固難强之以世道之責世道則如此人材則渺然此豈非懍然可懼處乎邁修曰人才之渺然誠如聖敎而其中拔尤用之則或者不借於異代耶上曰卿亦近日登庸之人將何以對揚耶邁修曰臣之本末長短庶蒙俯燭顧何以堪承聖敎耶上曰卿見奉朝賀乎邁修曰日前見之矣上曰凡百如何邁修曰病頓則如前而精神則稍勝矣命退承史以次退出
정조 21년
行都承旨黃昇源齋宿行左承旨洪義榮齋直右承旨申耆齋直左副承旨金勉柱齋宿右副承旨李海愚齋宿同副承旨朴基正齋宿注書柳遠鳴齋宿一員未差假注書李毅采齋直事變假注書崔仁簡仕
정조 21년
藥房提調鄭民始副提調徐邁修啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道次對同爲入侍
정조 21년
蔡弘遠啓曰行大司憲金載瓚牌昭啓辭未下執義趙錫晦掌令洪彦燮持平金壽祖鄭宗魯在外掌令一員未差監察茶時之意敢啓傳曰知道
정조 21년
申大謙啓曰備邊司郞廳來言今日賓廳日次而四字刀割永禧殿酌獻禮齋戒相値不得來會云矣敢啓傳曰右相當以齋宿本司次對久未爲之雖値齋日使之來會
정조 21년
申大謙啓曰今日次對兩司當爲進參除在外外呈告人員竝卽牌招何如傳曰允
정조 21년
洪奭周改差代以李毅采爲假注書
정조 21년
李毅采陞付代以崔仁簡爲事變假注書
정조 21년
傳于李益運曰出宮門路以協陽門爲之
정조 21년
以宣傳官廳差備單子傳于申大謙曰任聖臯分揀
정조 21년
申大謙以兵曹言啓曰明日永禧殿擧動時本曹堂上守宮及侍衛當爲備員而參判李義駿呈辭參知未差無以備員參知未差之代令該曹口傳差出待下批牌招進參之地何如傳曰允呈辭參判亦爲許遞可也
정조 21년
吏曹口傳政事以李敬一爲兵曹參判金達淳爲兵曹參知
정조 21년
以兵曹守宮望單子傳于申大謙曰在外堂上許遞今日政差出
정조 21년
臺諫前望單子入之大司諫李晩秀司諫鄭萬始獻納金若鍊掌令金圭夏正言宋祥濂落點
정조 21년
有政吏批判書李秉鼎參判黃昇源參議申耆進同副承旨金啓洛進以朴崙壽爲修撰李相璜爲兵曹參知沈煥之爲內醫提調尹涵爲吏曹正郞宋祥濂爲軍資正鄭萬始爲司成鄭履綏爲西學敎授故判府事沈頤之贈右議政例兼右相贈職事承傳
정조 21년
兵批判書李得臣進參判李敬一未肅拜參議睦萬中入直進參知未差右副承旨蔡弘遠進以金相傑爲五衛將趙嵾爲都摠經歷尹之謙爲都事申大健爲訓鍊主簿崔祥岳爲武兼金鎭郁爲兔城僉使金啓重爲格浦別將李東源爲黃海監營中軍宣傳官單任聖臯權付事承傳僉知單李東協護軍李鼎揆李義駿副護軍吳鼎源副司直李魯春李基讓副護軍沈鑏安宗厚尹壽民以上竝單付
정조 21년
傳于徐邁修曰紀綱掃地屑越莫甚不當煩稟而稟近來政院事爲甚前望點下旣在食頃前政望點下在於其後則此豈可稟者乎當該承旨罷職右位承旨遞差
정조 21년
傳于蔡弘遠曰承旨前望單子入之待下批牌招察任
정조 21년
承旨前望單子入之黃昇源洪義榮申耆金勉柱李海愚李景溟落點
정조 21년
傳于李海愚曰右副承旨入侍
정조 21년
傳于李海愚曰廣州留守入侍
정조 21년
以兵曹參知李相璜牌不進罷職傳旨傳于申耆曰此騎堂所叨處僚堂皆有前右副不敢出脚乎不思自反之圖惟事尤人之計者極爲駭然只推更爲牌招入直
정조 21년
以同副承旨李景溟牌不進罷職傳旨傳于李海愚曰許遞前望單子入之待下批牌招察任
정조 21년
承旨前望單子入之朴基正落點
정조 21년
洪義禁啓曰明日動駕時兩司侍臣不可不備員執義趙錫晦掌令洪彦燮金圭夏持平金壽祖鄭宗魯獻納金若鍊在外司諫正言二員未差之代政官牌招開政差出待下批仍卽牌招以爲備員之地何如傳曰前望單子入之待下批牌招察任
정조 21년
臺諫前望單子入之司諫徐有沂正言趙台榮落點
정조 21년
洪義榮啓曰大駕詣永禧入齋室後王大妃殿惠慶宮問安何承旨進去乎敢稟傳曰同副承旨進去
정조 21년
兵曹口傳政事護軍徐邁修李益運申大謙副護軍李勉兢蔡弘遠以上竝單付
정조 21년
申耆啓曰卽伏見黃海兵使李儒敬去丙辰年秋冬等褒貶啓本則邊將無一人居下殊無嚴明殿最之意推考警責何如傳曰允
정조 21년
洪義榮以禮曹言啓曰各陵告由修改處及從便修改處區別別單書入草記議于大臣更爲草記可也事批下矣臣與戶曹判書臣李時秀就議于大臣則議政府右議政臣尹蓍東以爲陵寢事體至爲重大續續告由事近煩瀆依此別單敬藏于戶禮曹以爲謹奉遵行之地實合事宜云矣敢啓傳曰知道
정조 21년
洪義榮以禮曹啓曰臣與戶曹判書李時秀謹依聖敎齊會相議各陵寢告由修改處及從便修改處一一區別別單書入以此一通敬藏于本曹戶曹及京畿監營大小修改竝依此擧行而雖從便修改處役處浩大事體有重則自本曹措辭回啓以爲稟旨告由之地何如傳曰議于大臣更爲草記可也
정조 21년
忠淸監司林濟遠狀啓節祗受有旨內乙用良元子師傅宋煥箕登程日字詳細探知續卽陳聞計料緣由馳啓爲白有在果卽接懷德縣監許默牒呈內縣監卽爲馳往元子師傅宋煥箕家齎傳下諭原本後詳問登程日字是白乎則以爲臣於床笫奄奄中祗承聖諭惶隕悶蹙益不知所措顧今疾勢倍劇於前萬無起發之望只自縮伏俟罪而已云矣是如以其附奏有所報來乙仍于敢此馳啓爲白臥乎事云云踏啓字
정조 21년
行判中樞府事李秉模箚曰伏以園寢展禮聖慕克伸鑾蹕穩旋玉體彌康臣民歡忭中外惟均仍伏念臣向於陪從之路不嫺制馬遂致顚蹶在身忘孝之道以公失班之儀憂愧悚惶未暇念病特蒙聖慈旣命太醫馳視繼而史官辱臨許令歸次任便調息臣含恩戴罪擔舁以歸連試藥治惟望早臻瘳可趨簉朝行少伸感祝之私而痰濕乘機流注脚部尙未運用此際南殿酌獻禮期日已臨以今病狀雖欲蹣跚就列苦無其路今日抄啓文臣親試試官亦不得膺命臣罪至此益無所逃玆敢不避煩猥仰請處分伏乞聖明治臣闕禮之罪以肅班次以安賤分焉取進止答曰省箚具悉卿懇所愼尙未差可爲卿慮念卿須安心善攝仍傳曰此批答遣史官傳諭
정조 21년
丁巳二月初十日辰時上御熙政堂抄啓文臣親試入侍時行左承旨洪義榮右承旨申耆假注書徐俊輔記事官金景煥記注官金良倜以次進伏上命書榻敎曰親試試官原任直提學李判府事代一直提學鄭民始爲之原任直閣南公轍代原任直閣金祖淳爲之上曰試官以下入庭行禮試官一提學鄭民始原任直提學鄭大容直提學李晩秀原任直閣金勉柱檢校待敎沈象奎抄啓文臣副司果金近淳等以次入庭引儀臚唱試官以下四拜行禮訖上曰試官陞殿可也民始等以次進前上命民始書御題擬本朝鑄字所進鄕飮儀式鄕約條例限午時命宣敎官懸題上曰抄啓文臣親試試官金祖淳病代原任直提學徐龍輔爲之出榻敎上曰承史試官權退注書則下去製納可也命退諸臣以次退出
정조 21년
行都承旨黃昇源坐行左承旨洪義榮坐右承旨申耆坐左副承旨金勉柱坐右副承旨李海愚坐直同副承旨朴基正坐直注書柳遠鳴仕一員未差假注書李毅采仕直事變假注書崔仁簡仕
정조 21년
大駕詣永禧殿入齋室後內閣政院玉堂藥房口傳問安答曰知道
정조 21년
洪義榮啓曰來十六日日次儒生殿講日次而英陵忌辰祭齋戒相値頉稟之意敢啓傳曰無故日更稟
정조 21년
李海愚啓曰行大司憲金載瓚呈辭執義趙錫晦掌令洪彦燮金圭夏持平金壽祖鄭宗魯在外監察茶時之意敢啓傳曰知道
정조 21년
申耆啓曰司僕內乘來言捲簾取稟傳曰捲三面
정조 21년
朴基正啓曰臣王大妃殿惠慶宮問安進去下直之意敢啓傳曰知道
정조 21년
洪義榮啓曰慶尙監司李書九嚴飭使之當日膺命事命下而屢度催促終不出肅事甚未安推考警責仍卽牌招何如傳曰允
정조 21년
申耆啓曰卽者禁漏官來言今日人定鍾徑打於更鼓未下之前云其所錯誤極爲驚駭鍾閣入直習讀令攸司從重科治不能檢飭之當該兵曹訓鍊院堂上竝從重推考何如傳曰允
정조 21년
傳于李海愚曰卿行過闕留身朝房以待召命云卽爲入侍事遣史官傳諭于金奉朝賀
정조 21년
李海愚啓曰奉朝賀金鍾秀依下敎來待矣傳曰入侍
정조 21년
申耆啓曰中樞府錄事來言奉朝賀金鍾秀今方下去黃海道兔山縣云係是大臣去就敢啓傳曰知道
정조 21년
朴基正以吏曹言啓曰新除授莊陵參奉徐協修呈狀內矣身年旣衰耄病又沈痼素患痰喘之症當此節換之時有加無減萬無起動供職之望斯速入啓遞改云身病旣如是沈篤有難强令察任改差何如傳曰允
정조 21년
朴基正以弘文館言啓曰副應敎韓用鐸副校理鄭東榦旣有只推之命竝卽牌招察任何如傳曰允
정조 21년
以副應敎韓用鐸牌不進罷職傳旨傳于朴基正曰只推
정조 21년
朴基正以弘文館言啓曰應敎李龜雲時在慶尙道禮安地校理李福潤時在京畿楊州地修撰朴崙壽時在京畿積城地經筵入番事緊請斯速乘馹上來事下諭傳曰依啓
정조 21년
李海愚以兵曹言啓曰卽接西道參軍李學道牒報則訓鍊都監所授仁旺山北邊第二城廊近處體城四間許頹圮云令繕工監爲先把子圍排分授軍門急速修築而把守軍兵亦令該軍門量宜定送限改築間嚴加守直之意分付何如傳曰允
정조 21년
李海愚以訓鍊都監言啓曰本局分授都城仁旺山北邊第二城廊近處體城四間許頹圮處令該軍門卽速修築把守軍兵量宜定送事自兵曹草記矣今日爲始砲手二十名將校一人率領限改築間輪回守直之意敢啓傳曰知道
정조 21년
李海愚以義禁府言啓曰京畿積城地放之田間罪人朴長卨許令還歸事命下矣分付該道道臣之意敢啓傳曰知道
정조 21년
永禧殿酌獻禮親行敎是時祭報府贊禮禮曹判書閔鍾顯典祀官奉常正金晦彬殿司令沈周賢執禮副司果尹序東第一室執尊副司果鄭來百第二室執尊司僕正張至顯第三室執尊副司果金熙采第四室執尊副司果李貞運第五室執尊副司果鄭魯榮第一室大祝副校理沈象奎第二室大祝副司果朴鍾淳第三室大祝副修撰金近淳第四室大祝副校理尹悌東第五室大祝待敎李存秀盥洗位兵曹佐郞洪致榮禮曹佐郞蔡趾永爵洗位典籍閔致載韓錫仁贊者引儀鄭熙濟白東鈺謁者引儀趙德敷兼引儀金樂敏贊引兼引儀鄭煥恭李永薰祭監監察李卿尹尹心約
정조 21년
丁巳二月十一日卯時上詣永禧殿酌獻禮擧動入侍時行都承旨黃昇源行左承旨洪義榮右承旨申耆左副承旨金勉柱右副承旨李海愚同副承旨朴基正記事官柳遠鳴假注書李毅采記事官金景煥記注官金良倜一提學鄭民始二提學沈煥之直提學李晩秀檢校待敎沈象奎徐有榘待敎李存秀以次隨駕上具遠遊冠絳紗袍乘輿出協陽門降輿乘輦由肅章門進善門出敦化門至永禧殿紅箭門外降輦乘輿至永禧殿由東夾門入降輿所降輿御齋殿義榮跪進香祝上親押訖上曰第二室大祝外皆具祭服遠鳴承命出傳少頃上具冕服就外板位行四拜禮入殿內奉審詣第二室上曰第二室大祝盥洗入來諸承旨亦皆盥洗可也義榮耆大祝朴鍾淳盥洗先爲趨進上敎殿司曰床卓稍爲退設鋪龍紋席上展奉御眞舊本奉審而還安焉次詣第三室第四室第五室奉審訖上敎諸承旨陳設陳設訖上還御齋殿行禮時至上詣殿門內板位行四拜禮詣第一室行酌獻禮次詣各室行禮如初酌獻禮訖上就板位行四拜禮復行四拜禮仍詣望瘞位望瘞訖上還詣殿內大臣諸執事及陪祭百官退出上曰諸大祝則進詣殿內上曰奉常提調入侍遠鳴承命出傳奉常提調徐龍輔以侍衛服戎服承命趨入上曰改服入來可也上敎諸承旨諸大祝曁典祀官分詣殿內撤饌訖上還御齋殿敎龍輔曰第三室祭物給殿官而煎蒸及麪則分給忠義守僕輩各室祭物及福酒奉安于架上以待可也上改具遠遊冠絳紗袍乘輿出殿大門至乘輦所降輿乘輦至敦化門外命耆出標信解嚴由敦化門進善門至仁政門外降輦乘輿入仁政門由萬安門還內諸臣以次退出
정조 21년
丁巳二月十一日午時上御誠正閣奉朝賀入侍時右副承旨李海愚記事官柳遠鳴記事官金景煥記注官金良倜奉朝賀金鍾秀以次進伏訖上敎鍾秀曰金東善亦爲來待乎鍾秀曰似或來在朝房矣上曰金東善入侍事兼春秋出去分付可也景煥承命出與兔山縣監金東善偕入進伏鍾秀曰近日聖體若何上曰一樣矣鍾秀曰慈殿慈宮氣候何如上曰一樣矣上曰卿之今行可受便養矣見卿筋力凡節頓勝於前日爲之慰幸聞日前作靜林之行而往還勞攘亦無所損可知比前差勝矣今日發行宿於何處乎鍾秀曰將宿高陽矣上曰明日可得抵衙否鍾秀曰明日則無以到衙矣上曰程道爲幾里鍾秀曰二百四十里矣上曰認以百餘里矣里數旣如此則可以三日爲期矣以雙轎作行乎鍾秀曰然矣鍾秀曰元子宮開講在近下情不勝歡忭而第伏念今年卽就傳之歲也封冊盛典尙今遲緩實爲臣民之顒望縟禮之行不可逾今年特許允從是臣區區之祈祝也上曰肅廟朝封冊在於寶齡七歲予之世孫封冊在於八歲今此縟禮之遲待亶出仰述之意也惟予之心以遲之又遲之爲好有若人家子孫晩登科第之爲美事矣自定號以後國本已定予則不以封冊之少遲爲鬱矣上曰新揀師傅卿果詳知其人乎鍾秀曰臣曾詣萬東廟時一番相見矣凡於觀人之際雖難以外貌詳知而以臣所見以爲可合於是任矣上曰言論趨向何如云耶鍾秀曰此人之趨向自來正直而近日以來必當益堅其操守矣上曰二提學則與此人別無雅分云而今番招徠之事右相頗與聞而用力矣鍾秀曰非但二提學之不相親滿朝之人必多不知者矣上曰經學文識則聞甚優如矣鍾秀曰文學之贍博臣果夙聞矣上曰驪州山林何如云耶鍾秀曰此人卽金亮行之門生臣亦聞其差可而趨向言論則未之詳矣鍾秀曰尹得孚雖是科目出身而其經學行誼誠不易得之人也上曰以癸卯年朝參時論李命植事觀之誠亦難矣鍾秀曰近日來見臣故與之酬酢而年過七十貞剛之意發於顔貌視前尤勝矣上曰筋力之强健嘗聞諸右相而對卿時有何酬酢乎鍾秀曰聞其言則朝廷之人無一來見者但有權裕來訪云矣上曰居家行誼多有可稱下大夫中當屬之第一矣鍾秀曰故儒臣尹鳳九年至八十以後臣亦見之以知其讀書飭行之人矣近又見此人而但疎於世事殆不知槪略矣上曰然則其所秉執或有未盡處耶鍾秀曰大體雖疎闊而秉執則豈有是慮耶上曰二提學隨處提醒且如魚用謙韓用龜諸人善爲周旋則必有相助之益卿須以此意言于諸人似好矣上曰卿能隨事領略此可見卿精力之快勝矣鍾秀曰向日登筵時神精昏迷有懷未達今番則少勝矣鍾秀曰今値開講延接之時如朴胤源之經明行修實合參聞討論矣臣深知其人之所存故有此仰達待開講時召入似好矣上曰此則從當商量而此外如有可合之人卿於下去後更爲採問以疏陳奏而雖或未趁於今番開講時當依桂坊例用之矣上曰近日世道時象卿則以爲如何鍾秀曰臣近以凶徒之敢相右袒背馳義理不勝痛惋矣今番李明淵事旣知脈絡之有所相貫故臣於此決不可顧藉必欲極窮到底矣渠敢以膈氣二字肆然發口已非爲臣子所敢言者而全篇自初至末用意無非凶言此而容貸則世道之憂不知至於何境矣近始詳聞則非渠所自辦有脈絡相通之處此則近臣中亦有言及於臣者矣上曰脈絡與誰相連云乎鍾秀曰明淵與李義述爲至親而義述與沈樂洙爲親査渠輩相關不難知矣上曰此是李商夢之改名爲義述而見方爲忠勳都事者乎鍾秀曰然矣上曰丙申四月李商夢以敎官入侍見汰其職蓋以不文之故也明淵之於義述爲幾寸親鍾秀曰似爲五寸親矣上曰李明淵事無論有意無心執其跡而論之則自可屬之於無心之科渠之疏語上一款未嘗不討成德雨鄭好仁之罪而特言用律之過重而已不可以此而斷其罪也予則欲置之不足問之科大抵明張義理堅吾秉執則是爲內修外攘之方何妨此一人之漏網乎卿之辭闢可謂一言之重而予所云云亦有參量者存故向日相箚批答中四亭八當之謂義理云者此也今若處分明淵而或有一人曰其言是衮闕而獲罪云爾則此豈成說乎元氣實而擧措得宜則渠必悔悟求死不得若有自中之人使明淵自覺其非思所以自拔其身則不害爲方便之事而但無其人矣鍾秀曰渠若自服以爲誤聽凶徒之言妄犯死罪云則雖未知畢竟之何如而今渠所犯旣如是凶悖何可容貸乎上曰兔山是閑僻之邑耶鍾秀曰以閑僻之故蒙昧之如渠者敢欲一分冒膺而此亦僥倖之望也上曰閑僻太過則調病之道亦難如意蓋老人之調痾有繁華疎暢處然後可忘其病懷今於僻邑寂寞之濱且無醫藥之道如此而何以久居鍾秀曰臣三年養病未嘗以寥寂爲鬱積醫則有帶去者矣上曰近三百里程道太遠卿之下去後稍過數三朔將欲換以畿邑矣鍾秀曰畿邑則渠有私義之難於冒赴者矣上曰文報往來替使公兄爲之則不必相關於道伯此則似無掣礙矣鍾秀曰渠以一箇儒生素無才識今此所叨已是曠古罕有之事而若又陞遷他郡則非但於渠萬無冒膺之望在臣亦有過濫損福之慮矣上曰卿之昨年金剛之遊卽當還來故不爲深悵矣今行之歸期尙遠安得不悵然乎鍾秀曰臣今當遠離竊有所仰達者矣昨夏長書變怪以後尙未得窮覈根柢其人則必在湖南而完伯之不得跟捕甚何怪也上曰所謂其人豈必在於湖南耶鍾秀曰必欲害臣者尙以此爲臣之極罪矣上曰其時以事機之緊急深軫逆折奸萌之道而人則以卿爲自倡自和必無捉得之道云人心之危險可以推知矣由此而世道漸乖至有成德雨鄭好仁事予之昨臘處分蓋爲深長慮矣除非逆獄則不欲爲張大之擧而此旣關於大義理豈可已乎昨臘以後庶可知予處分之本意而近又有李明淵事出而時象無以寧靜豈不切痛以此之故竊爲悶然於卿之遠離矣鍾秀曰李安默趙鎭井朴長卨之罪名已至三年尙未蒙蕩滌之恩今則合有分揀之道故敢此仰達矣上曰李安默則論人之際加以宵小之目趙鎭井則直驅人於惡逆之科豈不駭然誣人以逆宜有反坐之律而特以其言之全無倫脊罪止於此而至若闊狹之道非所可論二提學亦以此事有所筵奏而未果許施矣三人之中朴長卨則煞有間隔欲爲分揀而其罪名何居鍾秀曰聞在積城地不得上京故渠有老母而久未相見云矣命書傳敎曰大臣之臨歸奏語旣如是娓娓三人之中自有間隔且於孝理之政旣聞之不可靳持朴長卨許令還歸見其老母事分付上曰又有所欲言之事乎鍾秀曰別無可奏矣上曰卿須安穩作行可也仍命退諸臣以次退出
정조 21년
行都承旨黃昇源坐行左承旨洪義榮坐右承旨申耆坐直左副承旨金勉柱坐右副承旨李海愚坐直同副承旨朴基正坐注書柳遠鳴仕一員未差假注書李毅采仕直事變假注書崔仁簡仕
정조 21년
李海愚啓曰行大司憲金載瓚牌招啓辭未下執義趙錫晦掌令洪彦燮金圭夏持平金壽祖鄭宗魯在外監察茶時之意敢啓傳曰知道
정조 21년
傳于申耆曰右承旨入侍
정조 21년
黃海監司閔台爀狀啓今二月朔進上生靑魚節序差早限內不得封進惶恐待罪事傳于朴基正曰勿待罪事回諭
정조 21년
李海愚啓曰慶尙監司李書九屢度飭敎之下謂有情病終不承膺事體所在誠甚未安推考警責仍卽牌招使之出肅何如傳曰藩任雖重異於內職則一番牌招已是罕例豈可番番出牌如三司例乎所謂情病云者病非難强情無共知事體所在極爲駭然爲先下義禁府推考
정조 21년
傳于李海愚曰飭已施且是二品有特敎然後可以捧供時囚中李書九分揀放送使之卽爲入來肅命
정조 21년
朴基正以吏曹言啓曰贈諡忠剛公宋侃延諡今二月二十九日定行於全羅道興陽地云矣敢啓傳曰知道
정조 21년
李海愚以刑曹言啓曰因承政院啓辭昨日人定鍾徑打於更鼓未下之前入直習讀令攸司科治事命下矣習讀陳德煥係是出身移義禁府處之何如傳曰令兵判嚴棍勘罪
정조 21년
申耆以兵曹言啓曰刑曹啓曰因承政院啓辭昨日人定鍾徑打於更鼓未下之前入直習讀令攸司科治事命下矣習讀陳德煥係是出身移義禁府處之何如傳曰令兵判嚴棍勘罪事命下矣依傳敎習讀陳德煥嚴棍十五度後汰去之意敢啓傳曰知道
정조 21년
李海愚以刑曹言啓曰因漢城府上言回啓李墷付之刑曹照律定配仍令配所道臣嚴刑懲勵事命下矣取考律文則大典通編訴冤條有曰冒濫上言事理重者杖一百徒三年李墷依此律決杖一百後徒三年定配於黃海道載寧郡卽爲押送而令該道道臣嚴刑懲勵事分付之意敢啓傳曰紀綱所在萬萬痛駭渠雖常賤頑民成命之下不敢抗拒於經歲之間而渠以士子乃敢爲此豈可徒然發配於便近善地乎其逗遛情狀嚴問取招可也
정조 21년
洪義榮以奉常寺都提調提調意啓曰祭享所用春等中脯依定式今二月十二日始造之意敢啓傳曰知道
정조 21년
吏曹啓目粘連觀此黃海監司閔台爀狀啓則以爲長連以九年十遞之邑官民俱困殆不成樣而時縣監曺允彦小心居官三載如一蠲徭之惠已多譽聞簽額之政又得其宜委而責成可期其蘇是白遣金川雖非數遞之邑而移邑之初草創公廨尙多未了之役新遷邑民姑無整頓之樣而時郡守洪秉德志切愛民役夫頌惠才優奠接條緖漸就而以其陞敍之有命闔境民情惟恐或失是白如乎上項長連縣監曺允彦金川郡守洪秉德特使久任以責終始之效恐合事宜令該曹稟處亦爲白有臥乎所長連縣監曺允彦金川郡守洪秉德許其久任以責成效恐合事宜竝只依狀請施行何如判付啓依允
정조 21년
行副護軍南公轍疏曰伏以臣疎闇愚迷無才無技而遭値聖明備員邇密亦且五六年所矣恩山德海毫無酬報榮塗要津迄不知止以至今者所叨新命實出於千萬物情之外臣於是自知其行將狼狽理必無幸而聖上所以愛惜臣身保全終始者豈容如是臣之前此踐歷孰非華顯之不可冒承者猶以翰墨之場自爾少事優遊之地可幸無罪仰賴庇覆之聖德俯竭趨走之私義而至於籌司之任錢穀之所句管簿書之所期會自有有司之事而舊制以三品官參聞機務者蓋亦極選也顧今方域豐登邊鄙晏如雖幸無水旱盜賊之憂而惟我殿下宵旰一念憂勤不懈二紀如一日雖使鍊達廟謨曉暢世務者膺是命而居是職猶懼不能承佐下風對揚德意之萬一況以臣之最居人下全不識事者一朝委蛇於諸大夫之後使之協贊廟堂之事則其何以尊朝廷而示四方乎仍念臣猥以先臣之故特蒙不世之遇踐履踰分榮寵居右在臣道理豈不欲殫竭心力少答錄舊之至意而以其才之單疎也故常懷退步之念以其地之近密也故恒勉斂跡之圖寤寐食息頻然憂懼惟以稍遠機要漸謝華膴庶幾爲不報之報斷斷此心聖鑑似已俯燭而夫何僥濫之職逾進不已犯明哲之訓而冒負乘之戒區區本意曷嘗至此夫聖主之任官也因才而器使不强責其所不能故上無遺令而下無棄才人臣之受職也量力而承事不强圖其所不任故言有可底之績而身無瘝曠之罪顧臣渺末標望甚淺不待譏議自知甚明其何敢冒竊不敢當之重任以速自己之顚沛而重傷朝廷綜核之政也哉左右思量承膺無路玆敢略暴衷懇仰瀆崇嚴伏乞聖慈察臣至懇憐臣苦情亟遞臣備局副提擧之任使名器毋玷而微諒得伸焉臣無任云云省疏具悉爾其勿辭察職
정조 21년
丁巳二月十二日卯時上御重熙堂諸承旨持公事入侍時行都承旨黃昇源右承旨申耆同副承旨朴基正記事官柳遠鳴假注書李毅采記事官金景煥記注官金良倜檢校待敎沈象奎以次進伏訖上曰讀奏公事基正讀奏禮賓主簿宋聞鶴病親呈辭昇源讀奏京畿監司李冕膺啓本具緹欽山訟査啓事耆讀奏廣州留守徐有隣還營事命書判付訖上敎昇源曰戶籍事目所言極爲煩琑出付判尹使之從簡釐正以入可也又敎基正曰備局副提調南公轍疏批依例書下乎基正曰依下敎書下矣耆曰再昨日李時秀擧條批答中有衛將作窠朴昌華收用之命而取見擧條則以爲昌華則加資後因特敎已爲實職庚辰溫幸隨駕時李興漢之效勞與昌華無異同而尙未爲實職云何以爲之乎上曰批答中朴昌華三字抹去而以李興漢改書可也上敎象奎曰五倫行實幾何編輯乎象奎曰諺解姑未訖功故未及成書矣上曰從速爲之可也上曰左承旨入侍出榻敎遠鳴承命出傳行左承旨洪義榮進伏上曰諸承旨先退可也昇源等退出上命義榮書香室受押單子代押訖上曰賜几杖吉日以何日擇定乎義榮曰姑未擇定而將以來月涓吉矣上曰領相所愼近則如何義榮曰尙未快復矣命退諸臣以次退出
정조 21년
丁巳二月十二日未時上御重熙堂右承旨入侍時右承旨申耆假注書李毅采記事官金景煥記注官金良倜以次進伏訖上曰吏判之疏果何事也耆曰鄭萬始之爲都監郞廳也以盤果事有悖說云故上疏引咎矣上曰各司揭板之說何也耆曰臣雖未詳而盤果飭敎各司揭板而鄭萬始之說似在揭板中矣上曰此是微事何足爲說乎上曰嶺伯必欲不赴任耶耆曰果欲辭免而以被罪爲期云矣上曰此何故也耆曰湖南伯遞還後卽患重病今有傷虎之戒且數年之內叨據兩南藩任實爲踰分飭敎之下雖極惶懍而終不敢承膺云矣上曰昨日出牌乎耆曰昨日牌招而牌不進矣上曰嶺伯以何日肅拜乎注書出問知入可也賤臣承命出問回奏曰問于吏曹則吏曹以爲肅命無期云故送院隷使之問知以來矣上曰嶺伯當日肅拜事注書出傳可也賤臣承命出傳上曰李明淵事豈不怪駭乎耆曰臣於此竊不勝痛惋世間事無所不有而豈有如明淵者乎諸臣請討寔出共公之憤明示好惡亟賜處分焉雖以其疏下段語論之皆是訕侮朝廷之言矣全篇旨意豈不凶悖乎上曰不然矣比之殺獄之案豈有誅心之法乎且今日朝廷若謂被渠訕侮則朝廷豈不爲辱乎上敎耆曰今番則善爲守宮矣李羽晉昨年事不足爲罪而李翼晉今年事誠不成說矣城門之時至下鑰固無足怪而至於廣州南漢兵符何可自下換送乎上曰朴長卨趙鎭井所言懸殊長卨之疏在初頭言不至太甚故長卨已放送矣鎭井曾亦有論左相之疏乎耆曰然矣上曰以其地處則玉署亦可爲之耶耆曰趙守倫後孫而其人貧甚可矜矣命退承史以次退出
정조 21년
行都承旨黃昇源坐行左承旨洪義榮坐直右承旨申耆坐左副承旨金勉柱坐右副承旨李海愚坐同副承旨朴基正坐直注書柳遠鳴仕一員未差假注書李毅采仕直事變假注書崔仁簡仕
정조 21년
李海愚啓曰合辭方張之時兩司無詣臺之員事甚未安除在外傳旨未下外呈告人員竝卽牌招察任何如傳曰允
정조 21년
申耆啓曰御營廳長官來言今日本廳軍兵日次私習云矣敢啓傳曰知道
정조 21년
朴基正啓曰昨日慶尙監司李書九分揀放送使之卽爲入來肅命事命下而謂有情病至今經宿尙不承膺其在事體萬萬未安從重推考何如傳曰到今事面亦不可不顧所謂情病俱非不可强者則昨日處分之後經宿闕外無意膺命分義壞矣處義非矣在前辭藩者多有本道守令左補之例而此嶺伯事亦異於彼國綱所在豈可更煩飭敎乎監司李書九罷職其代旣有政命待政官入來依例問于大臣卽爲受薦以來
정조 21년
朴基正啓曰吏曹判書李秉鼎牌不進推考傳旨今方捧入而開政命下之後如是違牌不卽擧行事甚未安更卽牌招何如傳曰允參判參議前望單子入之待下批一體牌招
정조 21년
吏曹堂上前望單子入之參判洪明浩參議蔡弘遠落點
정조 21년
朴基正啓曰未下直守令明日辭朝事前有下敎矣長水縣監柳尋春昨已上來肅命所當卽爲署經後辭朝而憲府則執義趙錫晦掌令洪彦燮金圭夏持平金壽祖鄭宗魯在外只有大司憲金載瓚一人諫院則司諫徐有沂正言趙台榮傳旨未下獻納金若鍊在外正言一員未差只有大司諫李晩秀一人無以備員署經何以爲之敢稟傳曰正言前望單子入之待下批與諫長牌招署經憲府則除署經
정조 21년
朴基正啓曰吏曹判書李秉鼎再牌不進參判洪明浩參議蔡弘遠牌不進推考傳旨及罷職傳旨今方捧入而開政命下之後如是違牌不卽擧行極爲未安參判更爲牌招判書亦當更請牌招而係是一日三牌何以爲之敢稟傳曰參議只推與判書參判更爲牌招
정조 21년
洪義榮以弘文館言啓曰副應敎韓用鐸旣有只推之命校理李福潤自鄕上來云竝卽牌招察任何如傳曰允
정조 21년
以副應敎韓用鐸校理李福潤牌不進罷職傳旨傳于洪義榮曰只推
정조 21년
朴基正以吏曹言啓曰成均館司成鄭萬始呈狀內矣身素患痰癖之症挾感添劇時月之內萬無起動供職之望云本曹正郞金熙華呈狀內矣身素患痰癖之症當此換節之時一倍添劇時月之內萬無供職之望云身病旣如是則有難强令察任竝姑改差何如傳曰允
정조 21년
有政吏批判書李秉鼎進參判洪明浩參議蔡弘遠牌不進同副承旨朴基正進啓曰慶尙監司今當差出而擬望之人乏少承旨竝擬何如傳曰允以李日運爲兵曹參知李尙寯爲吏曹正郞韓光植爲司成沈允之爲莊陵參奉趙鎭寬爲慶尙監司
정조 21년
兵批判書李得臣進參判李敬一病參議睦萬中入直參知未差右副承旨李海愚進以西春君爗爲副摠管柳明渭鄭東獻爲同知李栢然爲宣傳官閔心爀爲忠壯將李興漢爲慶熙將金禮欽爲都摠都事副護軍李景溟宋銓金達淳以上竝單付都摠管西春君爗慶尙道兵馬水軍節度使單趙鎭寬
정조 21년
洪義榮以吏曹言啓曰贈諡襄仕公呂榮元延諡今二月二十日定行於京畿楊州地云矣敢啓傳曰知道
정조 21년
刑曹啓目罪人李燁依傳敎反覆嚴問則本道推捉之際因其母病之劇重不得離捨至今遲延是如爲白乎所情理雖如渠供行査旣係判下則經歲逗遛尙不下去分義道理萬萬駭然所當請刑是白乎矣旣有嚴問取招之命上裁何如判付啓旣云就訟本道蒼黃歸見又云呈狀於當部該府下去之證據呈狀之果然更爲取招於渠處査問於該部該府論理議處爲良如敎又啓目漢城府出禁吏隷等依傳敎捉來嚴刑究覈則書吏崔錫勳段昨年六月以苧布出禁執捉松商依例納贖於本府而受賂一款極口發明是白遣書吏孫慶洽使令李太起李再榮等段昨年七月執捉松商於延曙驛私自受賂之狀渠旣一一自服是白如乎崔錫勳孫慶洽李太起李再榮等其所犯科若是狼藉則其平日侵虐小民操縱行旅之狀可以推知所當更加嚴刑分輕重照法嚴勘而旣有究覈啓問之命上裁何如判付啓更加嚴刑照律爲良如敎
정조 21년
右諭善李城輔疏曰伏以臣伏奉御批衮華彌隆又諭之以備員然後吉日可卜昨者祗承畿營傳示聖旨則以開講吉日當以念前後推選登程日字令狀聞爲敎無疆之慶拜稽忭祝之餘撫躬揆分罔知攸措謹以不敢承當之意告于本州竊冀轉達天聽而銓銜雖蒙恩遞講職尙在身上勤詔之下一向泯默極爲悚蹙方擬申籲之際別諭繼降敦召愈摯以臣無似何以獲此於聖明乎伏地感惶不知所達恭惟胄邸就傳之慶大有關於國本之重聖學之繼承在此睿德之成就在此億兆顒望喜動寰宇惟是衛翼啓沃之方又在於左右陪侍之得人則其所難愼有異微官至於特差之擧別設位置尤出常規之外宜簡鴻博授此重任如臣不才本不足以充數於使令之末而伏蒙聖慈眷顧不置乃於國家大慶以其濫叨僚寀謨訓所發若將有所待而行之者然其爲仰累於聖朝擧措當何如哉臣雖癃尫不足以近玉質愚魯不足以溷胄筵而然苟有一分承膺之望則君臣大義根於秉彝非有所勉强況臣以世祿餘裔厚被光寵糜粉之願寤寐耿結豈不欲因此嘉會奉此恩敎一登講席少伸世臣忠愛之誠哉顧以痼疾嬰身心氣虛損漸至迷罔聾聵昏謬神精失守因病廢業無所猷爲論其本末無一善狀而行己昧方輾轉訛誤竟自陷於欺天之重戾慙悸成疾遂添心恙跼高蹐厚若無所容卽其罪戾但當恭俟嚴章而已尙何敢擬議於去就之間哉且臣於年前召命之始降敢入文字悉暴衷曲欲以非其招不往之訓終身佩服罔敢墜失而前後控辭皆引此爲說則炯炯寸心固已仰質於君父之前矣及其東郡肅命之後略陳微諒還尋鄕路每對人言志以爲義分旣一伸從此跧伏田間永爲聖世之逋氓將以不報爲報矣今若變其素守彯纓結綬翶翔榮次則非但有捨卑就尊之嫌盜竊之辜益無以解脫其貽羞朝廷莫過於此此臣所以徊徨踧踖雖欲冒進而不可得者也臣旣無才識可備誦說則趨承與否不繫於病勢之輕重而狗馬宿疾近益沈篤又以毒腫日夜叫痛實無扶曳作行之勢而顧何敢縷縷煩達乎開講之期今已迫近而臣之情病如此無由對揚休命其負恩慢命可謂極矣伏乞亟加威罰以爲爲臣無狀者之戒臣無任云云答曰省疏具悉偕來於重臣之史官待其入來企爾之來亦若待重臣之來爾須卽起上來仍傳曰此批答自政院下諭
정조 21년
丁巳二月十三日辰時上御重熙堂左承旨入侍時行左承旨洪義榮假注書李毅采記事官金景煥記注官金良倜以次進伏訖上命書右諭善李城輔前持平金光遇疏批訖命書傳敎曰政官牌招開政上曰水原留守入侍出榻敎賤臣承命出傳與水原留守趙心泰偕入進伏上曰軍器何者爲最緊急乎心泰曰火藥最緊而方得煮硝二千斤火藥熟手別破陣一人杵臼亦方造之矣上曰江華軍器亦難取來矣心泰曰昨年補土處略率官隷更爲修補乎上曰姑爲置之可也植木之役當於何間爲之乎心泰曰曺允植以爲日氣尙未融解姑竢今念後始役至晦間方張而今則疎治其枝葉之太茂密者矣上曰桑木爲幾何心泰曰城內城外幾爲七千餘株矣命退諸臣以次退出
정조 21년
丁巳二月十三日午時上御便殿右副承旨稟事閣臣同爲入侍時右副承旨李海愚記事官柳遠鳴記事官金景煥記注官金良倜一提學鄭民始以次進伏訖民始曰日間聖體若何上曰一樣矣民始曰王大妃殿氣候何如上曰一樣矣民始曰惠慶宮氣候何如上曰一樣矣民始曰舟橋都監官金鎭郁除拜兔城僉使矣此人最爲熟習於舟橋排設而下往遠地則臨時上來看役其勢末由令該曹與畿內邊將相換何如上曰依爲之出擧條民始曰各邑稅大同分排裝運於各船以爲推移滿千石之數而其中湖南之光陽樂安礪山湖西之藍浦保寧泰安平澤等邑穀物千石外或加三四十石或六七十石而他無移載之道此則其數不多仍令同載上納之意分付何如上曰依爲之出擧條民始曰本閣使喚軍士常患苟簡兵曹雇立軍士四名有曾屬於壯勇營者而今則本營凡節有裕雇立四名移屬內閣何如上曰依爲之出擧條民始曰今番果川始興廣州龍仁安山等邑鄕軍試射放賞格數旣不多令京畿監營以公穀會減上下之意分付何如上曰依爲之出擧條民始曰五部字內有失火處則該部之卽報形止於本營例也昨夜館洞有人家失火之事而東部不爲報來故査問其委折則該洞任不爲來告故未及聞知云部內之事曰以不知不爲報來極爲駭然當該入直官員姑先推考警責都屬令攸司科治何如上曰依爲之出擧條仍命退諸臣以次退出
정조 21년
行都承旨黃昇源坐行左承旨李晩秀坐直右承旨申耆坐左副承旨金勉柱坐直右副承旨李海愚坐同副承旨朴基正坐注書柳遠鳴仕直一員未差假注書李毅采仕事變假注書崔仁簡仕
정조 21년
申耆啓曰御營廳將官來言今日本廳軍兵日次私習云矣敢啓傳曰知道
정조 21년
傳于朴基正曰左承旨馳詣宗廟永寧殿景慕宮奉審摘奸以來同副承旨馳詣弘陵奉審摘奸以來局內諸陵一體奉審以來
정조 21년
傳于金勉柱曰左副承旨入侍
정조 21년
傳于申耆曰左承旨入侍
정조 21년
以吏曹參議蔡弘遠牌不進罷職傳旨傳于朴基正曰只推
정조 21년
李海愚啓曰行大司諫李晩秀正言尹持範牌不進推考傳旨及罷職傳旨今方捧入而長水縣監柳尋春憲府則旣已除署經諫院則司諫徐有沂正言趙台榮傳旨未下獻納金若鍊在外大司諫李晩秀所當更請牌招而只有大司諫一人不得備員何以爲之敢稟傳曰未肅拜臺諫更爲牌招署經
정조 21년
李海愚啓曰長水縣監柳尋春當爲署經而司諫徐有沂正言趙台榮尹持範牌不進罷職傳旨今方捧入獻納金若鍊在外只有大司諫李晩秀一人無以備員何以爲之敢稟傳曰違牌臺諫只推更爲牌招
정조 21년
以司諫徐有沂正言趙台榮牌不進罷職傳旨傳于李海愚曰只推
정조 21년
以正言尹持範牌不進罷職傳旨傳于李海愚曰只推
정조 21년
以正言尹持範再牌不進罷職傳旨傳于李海愚曰旣無情勢則堂下侍從之一日再牌不進有關紀綱林川郡守除授使之當日辭朝時任郡守遞付京職
정조 21년
傳于朴基正曰發遣吏郞諸執事淸齋與否摘奸以來
정조 21년
金勉柱啓曰臣與左承旨洪義榮伴直纔已許遞矣明日先農壇傳香禮房承旨當爲齋宿新除授左承旨李晩秀卽爲牌招何如傳曰允
정조 21년
假注書尹命烈狀啓臣於今月初八日敬奉聖諭十一日午時量馳到懷德縣外南面性潭里傳諭于工曹判書宋煥箕所住處則以爲臣疾病沈篤喘喘欲盡忽於此際史官遠臨傳宣聖敎至有偕來之命有非如臣愚陋所敢承當惶駴悶蹙益無容措竊伏念貳邸開講何等至重而乃以賤臣之故稽延至此臣之罪大矣尋常悸懍秪俟處分玆伏聞吉日已卜盛擧將行欣忭之忱靡有涯極情勢之私何暇敢陳而今臣宿疴漸痼新症添劇虛損眩暈常不自持實無跬步起發之勢縱使含恩畏威匍匐就道未及莽蒼而必致顚仆矣以此筋力萬無以趁期趨承臣之罪戾於是益重瞻望兢惶秪伏俟譴而已云矣臣則旣承偕來之命故姑爲仍留緣由馳啓爲白臥乎事傳曰春寒尙峭此時排站作行有非體諒之擧欲於和暢後擇吉卿其知此上來事爾其傳諭爾則先爲上來以便重臣之心
정조 21년
申耆以都摠府言啓曰今日入直內三廳武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 21년
申耆以訓鍊都監言啓曰本局分授內山社稷後麓洗心臺近處及北岳山諸處今月十五日爲始定送校卒植松之意敢啓傳曰知道禁御兩營所管字內依昨年例播植而摠戎廳亦爲嚴飭此後禁松勤慢已令廟堂各別察飭而亦當時遣宣傳官以考卿等勤怠俾各着念可也
정조 21년
申耆以訓鍊都監言啓曰昨日本局諸將官射會時哨官金志和三技無分依節自汰去之意敢啓傳曰知道
정조 21년
李海愚以義禁府言啓曰慶尙前監司李泰永狀啓內鳥嶺別將金載謙爲先罷黜其罪狀令攸司勘處事啓下矣金載謙今月初五日上京初六日還爲下去任所云而自本道旣定假將依例發遣府羅將拿來何如傳曰允
정조 21년
丁巳二月十四日辰時上御重熙堂右承旨入侍時右承旨申耆假注書李毅采記事官金景煥記注官金良倜以次進伏訖上曰禮曹判書入侍賤臣承命出傳與行禮曹判書閔鍾顯偕入進伏上曰開講日字果已推擇乎鍾顯曰來月十二日爲最吉矣上曰來十二勝於今二十日乎鍾顯曰吉日不可例擇而來十二日爲極吉云姑未啓下矣上曰工判不欲幡然乎鍾顯曰見史官尹命烈書則以爲出處無難處之端云而今附奏又如此史官似亦不能詳知其出處矣上曰宋欽書入來乎耆曰已爲待令矣上曰宋欽書明日來待事注書出傳可也賤臣承命出傳命鍾顯先退上曰前開城留守在京與否注書出去知入可也賤臣承命出問回奏曰不爲上來云矣命退承史以次退出
정조 21년
丁巳二月十四日午時上御重熙堂右副承旨入侍時右副承旨李海愚記事官柳遠鳴記事官金景煥記注官金良倜以次進伏訖上曰戶曹判書入侍出榻敎賤臣承命出與戶曹判書李時秀偕入進伏上敎時秀曰開講時所用鋪陳事有所下敎矣卿果聞之耶時秀曰已承下敎而縇則用黑色耶上曰冊禮後所用鋪陳例以黑縇爲之而冊禮前當用靑色矣時秀曰師傅則席用彩花而方席以虎皮爲之諭善則席用馬蹄紋而方席以山羊皮爲之前例如此今番亦依此爲之耶上曰以此爲之好矣上曰硯匣冊床皆用假漆切勿用太鮮過侈可也時秀曰果川始興會錄米今已經年使之從便改色似好矣上曰依時秀曰戶惠廳會錄木捧置一庫而雨漏鼠破俱無看檢之道付之該曹該廳折半或三分一使之每年改色則似好矣上曰商量從便處之爲宜矣上曰右承旨入侍賤臣承命出傳右承旨申耆進伏上命書偕來史官尹命烈狀啓批答敎曰曾聞山林有幡然之意故人皆曰上來云矣今見附奏如此山林去就雖甚不輕而若不上來則豈不泄鬱乎耆曰盛禮在近人皆云山林之上來而頃見湖中人或傳病不得登程云矣上曰新除嶺伯何當上京云乎耆曰留守之任旣遞交龜前似未可上來矣上曰右相之病今日何如云耶耆曰未得詳聞矣上曰右副承旨及戶判先退海愚時秀退出上曰檢校待敎沈象奎入侍賤臣承命出與沈象奎偕入進伏上敎象奎曰五倫行實何以爲之象奎曰今則盡爲釐正矣上曰間多刪去處耶象奎曰別無所刪每圖考據出處略略有刪潤者而較詳於原本矣上曰諺解則當入於何處乎象奎曰原本則書之於紙頭而今則當編錄於詩與讚之下矣上曰諺解書寫之際亦以筆法之工於諺書者書之好矣象奎曰諺書亦當用鑄字今若另爲書寫則刻役亦未易矣上曰第印出一二張以入可也象奎曰昔在中廟朝辛未年間大提學申用漑奉敎撰續三綱行實而採摭於大明一統志及我朝乘牒凡孝烈之不及入於原編者六十四人圖形係贊共爲一卷板本聞在箕營云矣上曰西庫無之乎象奎曰無之矣上曰江華外奎章閣本多奇文僻書似或有此書矣耆曰申用漑家必有此冊之留傳若問于其後孫則好矣上曰第問之也象奎曰詩讚今若仍舊入錄則如原穀誤書以元覺又謂其父名悟曰元悟曰有子名覺如此處不可不改之矣上曰此則然矣而如郭巨原穀多有當拔之論聞右相之言亦如此然則拔之亦無姑耶至於原穀之爲元覺及謂其父名悟者當初亦似有所據而然不爾則豈或如是傳訛耶象奎曰諺解則依此李旭秀所翻者爲之乎上曰必使善於諺書者更爲看詳其未盡處逐一改之好矣仍命退諸臣以次退出
정조 21년
丁巳二月十四日未時上御重熙堂左副承旨入侍時左副承旨金勉柱假注書李毅采記事官金景煥記注官金良倜以次進伏訖上曰待敎入來乎勉柱曰待敎沈象奎已爲出去矣勉柱曰明日先農壇傳香而擧行一依南壇例乎上曰唯命退承史以次退出
정조 21년
丁巳二月十四日酉時上御重熙堂坐直承旨入侍時行左承旨洪義榮記事官柳遠鳴記事官金景煥記注官金良倜以次進伏訖上命書傳敎曰左承旨許遞前望單子入之上曰下直守令入侍出榻敎賤臣承命出與長水縣監柳尋春階入進伏尋春仰奏職姓名上敎尋春曰朝廷歷辭爾果盡爲之乎尋春曰未及爲之矣上曰何日下去乎尋春曰將於數日間發行矣上曰下去善爲之可也命除宣諭七事仍命退諸臣以次退出
정조 21년
行都承旨黃昇源坐行左承旨李晩秀奉命進去右承旨申耆坐左副承旨金勉柱坐右副承旨李海愚坐直同副承旨朴基正坐直注書柳遠鳴仕一員未差假注書李毅采仕直事變假注書崔仁簡仕
정조 21년
藥房提調沈煥之副提調黃昇源啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 21년
李海愚啓曰行大司憲金載瓚呈辭執義趙錫晦掌令洪彦燮金圭夏持平金壽祖鄭宗魯在外監察茶時之意敢啓傳曰知道都憲外呈告臺諫許遞前望單子入之
정조 21년
申耆啓曰備邊司郞廳來言今日賓廳日次而國忌正日相値不得來會云矣敢啓傳曰知道
정조 21년
傳于朴基正曰禮房承旨馳詣受香所奉審摘奸以來
정조 21년
傳于朴基正曰吏房承旨入侍
정조 21년
傳于朴基正曰下直守令入侍
정조 21년
臺諫前望單子入之司諫李魯春正言韓啓玉洪秉臣落點
정조 21년
傳于李海愚曰坐直承旨入侍
정조 21년
申耆以一所巡廳言啓曰去夜初更五點量犯夜人幼學鄭在愼執捉依例移送秋曹之意敢啓傳曰知道
정조 21년
申耆以訓鍊都監言啓曰本局別將李延弼身病甚重勢難察任改差何如傳曰允
정조 21년
申耆以御營廳言啓曰鷹峰左右諸麓當爲植松處待開春更加種植事昨冬已爲草記蒙允矣今二月十八日爲始又爲種植之意敢啓傳曰知道禁苑相望處東小門外貞陵近處山麓亦果本營字內則一體播植可也
정조 21년
黃昇源以漢城府言啓曰卽接禮曹移關則宣禧墓典監牒呈內去十月分有何許漢乘夜偸葬於本墓外靑龍懿昭墓白虎隔岡之上而多般窺捕終不捉得移關京兆卽速掘移後期捕當漢以爲刑配之地事移文來到矣莫重墓所火巢內有此偸葬萬萬驚悚發遣部官摘奸則果如關辭而本墓舍音及該洞任掌山下居民等所告內昨年十月初六日何許人乘夜偸葬故晝夜探察終不捉得云偸葬之漢雖未捕捉掘移一款不可暫時遲緩卽令當日內掘去亦令捕廳捉得罪人依法嚴繩而十月偸葬今始現發典監之初旣不謹於守護終又稽滯於文報者節節駭然令攸司從重科治懿昭墓守衛官則非但不謹守護全未覺察初不論報者尤極矇然令該府拿問處之何如傳曰允典監則旣有査報分揀可也
정조 21년
吏曹啓目粘連觀此京畿監司李冕膺狀啓則以爲陽川縣令吳泰彦殫竭筋力事多修擧陽城縣監吳慶元一心淬礪銳意圖治斗邑殘局庶幾其蘇是白如乎特許久任以責成效恐合事宜令該曹稟處亦爲白有臥乎所陽川縣令吳泰彦陽城縣監吳慶元許其久任以責成效恐合事宜竝只依狀請施行何如判付啓依允
정조 21년
丁巳二月十五日卯時上御重熙堂右副承旨藥房提調同爲入侍時右副承旨李海愚記事官柳遠鳴記事官金景煥記注官金良倜藥房提調沈煥之以次進伏訖煥之曰日間聖體若何上曰一樣矣煥之曰王大妃殿氣候何如上曰一樣矣煥之曰惠慶宮氣候何如上曰一樣矣上曰定例堂上幾人入來鑄字所乎注書出去知入可也賤臣承命出問回奏曰一提學鄭民始原任直閣徐龍輔入來矣命書榻敎曰左副承旨入侍仍命退諸臣以次退出
정조 21년
丁巳二月十五日辰時上御重熙堂左副承旨入侍時左副承旨金勉柱假注書李毅采記事官金景煥記注官金良倜載寧郡守宋欽書以次進伏訖上曰軍士房承旨入侍出榻敎耆追入進伏上敎欽書曰爾與山林爲幾寸親乎欽書曰卽臣八寸大父矣上曰山林之病情何如而筋力亦何如耶欽書曰前年八月以後更未相見故病勢之加減筋力之衰旺未能詳知矣上曰蔘料曾或試用乎欽書曰前夏沈痼之時自內局賜送蔘料連爲試用矣上曰肅廟朝輔養官先正爲之而山林卽先正之孫故必欲待其上來卜吉開講予意爾當知之矣今番開講捨此重臣則更有誰乎曾聞其有幡然之意而朝廷皆已知之群情莫不顒望矣今聞其答右相書以不能上來爲言云此何故也爾於昨日見右相而右相之言如何耶欽書曰右相以爲胄筵開講卽今日莫大之慶而吉日將卜山林尙不上來不勝悶鬱矣上曰出處雖不容易而顧今事面山林不可不來爾於今日發程進去爾須竭誠以回遐心趁吉日偕來而爲先以登程日字從速書報於右相與禮判處以爲轉達院中之地可也爾雖蔭官而今此下敎亦以爾是先正之孫故也春氣漸暢日候溫和重臣精力雖云衰謝不必排站徐徐作行則可保安穩入城矣蔘料及臘製今當下送而爾之此行亦不可無丸劑當賜給矣耆曰馬牌何以爲之乎上曰給二馬牌可也上又敎欽書曰先正祠版何間當奉去衙中耶欽書曰當在三月晦間矣上曰誰可陪行乎欽書曰臣弟當陪來矣上曰向者李文純祠版之奉去永柔也亦有已例先正祠宇之奉去也亦爲豫知之地好矣命退諸臣以次退出
정조 21년
丁巳二月十五日辰時上御重熙堂吏房承旨下直守令同爲入侍時同副承旨朴基正假注書李毅采記事官金景煥記注官金良倜林川郡守尹持範以次進伏訖持範進奏職姓名上敎持範曰特補非但爲紀綱軫念爾家故也勿如祥原事林川卽無弊之邑爾須下去善爲之也命除七事及宣諭命持範先退上曰昨日各陵寢奉審時果詳細看審而書啓條列外更無執頉處耶基正曰或不無未安於所見者而本陵官皆已論報該曹將以來月寒食節享兼告由修改云故不論於書啓中矣命退承史以次退出
정조 21년
丁巳二月十五日人定時上御便殿坐直承旨入侍時右副承旨李海愚假注書李毅采記事官金景煥記注官金良倜以次進伏訖上曰待敎沈象奎持五倫行實割付冊子入侍賤臣承命出傳檢校待敎沈象奎進伏上覽五倫行實訖敎象奎曰諺解多有差誤處釐正可也命退承史以次退出
정조 21년
行都承旨黃昇源病行左承旨李晩秀坐右承旨申耆坐直左副承旨金勉柱坐直右副承旨李海愚坐同副承旨朴基正坐注書柳遠鳴仕直一員未差假注書李毅采仕事變假注書崔仁簡仕
정조 21년
申耆啓曰御管廳將官來言今日本廳軍兵日次私習云矣敢啓傳曰知道
정조 21년
傳于朴基正曰同副承旨入侍
정조 21년
行左承旨李晩秀書啓臣承命與初獻官進詣神室陪奉神位版至先農壇奉安後壇上奉審則無頉祭物祭器祭井看審則精潔諸執事進排官佾舞工人摘奸則無頉臣仍留享所待將事畢還奉神位版後復命之意敢啓傳曰知道
정조 21년
以開城留守薦望傳于朴基正曰爲其蘇弊於弊府兼軫惠養之政拔例低點歲未及周遞易可悶望九老人之將往於近七百里之地其勢誠難强上來之後萬一逡巡如前伯之爲則有關國體以此以彼合有變通前留守趙鎭寬仍任政官牌招開政嶺伯更卽受薦差出待下批使之不多日內辭朝
정조 21년
以吏曹參議蔡弘遠牌不進罷職傳旨傳于朴基正曰只推與參判更爲牌招
정조 21년
以吏曹參議蔡弘遠再牌不進罷職傳旨傳于朴基正曰只推
정조 21년
有政吏批判書李秉鼎進參判洪明浩牌不進參議蔡弘遠牌不進同副承旨朴基正進以尹東晩爲大司諫鄭毅祚爲開城經歷李亨元爲慶尙監司馬思人爲黃海都事沈普永爲江原都事開城留守趙鎭寬仍任事承傳
정조 21년
兵批判書李得臣病參判李敬一入直進參議睦萬中病參知李日運未肅拜右承旨申耆進以同知李興漢護軍洪義榮副護軍尹光普訓鍊正李石求副司直金孝眞徐有沂司果申溆趙台榮節度使李亨元竝單付兔城僉使金鎭郁月串僉使朴宗秀相換
정조 21년
申耆以兵曹言啓曰今二月十七日武臣堂上朔試射日次而國忌正日相値不得爲之之意敢啓傳曰知道
정조 21년
申耆以禁衛營言啓曰本營分授字內南山內外麓諸處今二月十九日爲始又爲植松之意敢啓傳曰知道本營所管自別卿其各別董飭一如前令尹之勤勵可也
정조 21년
李海愚以義禁府言啓曰開城府留守趙鎭寬狀啓內白峙僉使洪命淵爲先罷黜其罪狀令攸司照法勘處事啓下矣洪命淵時在任所云依例發遣府書吏交代後拿來何如傳曰允
정조 21년
禁府啓目昆陽前郡守鄭文在口招云云傳旨內辭意發問目嚴問則游辭漫漶泛稱遲晩所當請刑是白乎矣旣有嚴問捧口招施以卽其地定配之命待判下擧行何如判付啓供語與狀辭不無相左處令道臣詳査狀聞後議處行査間姑爲放送爲良如敎
정조 21년
丁巳二月十六日辰時上御重熙堂禮房承旨入侍時行左承旨李晩秀記事官柳遠鳴記事官金景煥記注官金良倜以次進伏訖上曰整理儀軌校正之役經年未訖工此豈成說乎諸堂入來專意校正而尹行恁雖有親病徐龍輔亦有身病而不可專然抛置必爲輪回入來從速訖工之地可也命書公事判付仍命退承史以次退出
정조 21년
丁巳二月十六日午時上御重熙堂右承旨同副承旨入侍時右承旨申耆同副承旨朴基正假注書李毅采記事官金景煥記注官金良倜以次進伏訖上曰政官牌去來注書知入可也賤臣承命出問回奏曰吏曹判書李秉鼎進參判洪明浩參議蔡弘遠牌不進云矣上曰判書入來乎耆曰吏判旣已承牌以問議事大臣處似當進去矣命退承史以次退出
정조 21년
行都承旨黃昇源坐行左承旨李晩秀坐行右承旨李益運坐左副承旨申耆坐右副承旨李肇源坐直同副承旨朴基正坐直注書柳遠鳴仕直一員未差假注書未差事變假注書崔仁簡仕
정조 21년
申耆啓曰行大司憲金載瓚呈辭執義趙錫晦掌令洪彦燮金圭夏持平金壽祖鄭宗魯在外監察茶時之意敢啓傳曰知道
정조 21년
李晩秀啓曰來二十一日朝參日次矣敢稟傳曰停
정조 21년
李晩秀啓曰來二十一日輪對日次矣敢稟傳曰當次人受點後日次來待
정조 21년
傳于申耆曰軍士房承旨入侍
정조 21년
傳于申耆曰推考房承旨入侍
정조 21년
承旨前望單子入之李益運李肇源落點
정조 21년
黃昇源啓曰閤門傳命何等愼重而前望落點之承旨誤傳姓名至於牌招啓辭書入之境下吏令攸司科治當該注書所當重勘而本院請推之外無他可施之罰何以爲之敢稟傳曰當該注書爲先從重推考
정조 21년
醫官吳仁豐書啓右議政尹蓍東病症看審則自經昨秋暑癨之後胃氣受損對食輒嘔于今七朔無異絶穀形色外脫元氣內陷奄奄難支之中自今朔越添以至十六日日日添加連夜失睡厭食尤甚氣息凜綴而脈度則左右三部俱爲微弱藥則自昨連用人蔘一兩重粟米飮二貼姑無動靜今日又方煎用一兩重粟米飮計料云而臣齎來蔘料傳致則主家以爲賤疾至煩聖念太醫來臨兼頒珍劑惶隕感泣不知所達云而臣則伏承持藥物看病之命故姑爲仍留之意竝以詮次啓達傳曰不離看病而動靜這卽啓聞
정조 21년
黃昇源啓曰假注書李毅采身病猝重勢難察任今姑改差何如傳曰允
정조 21년
傳于申耆曰左副承旨入侍
정조 21년
申耆啓曰冬至使先來譯官陪持昨夜入來而軍官二人中路落後前後飭敎何等嚴截則又有此弊事極駭然當該軍官待其上來竝令攸司科治何如傳曰允
정조 21년
醫官吳仁豐書啓右議政尹蓍東病症與脈度大體與朝一樣而今日所食米飮爲四甫兒藥則朝煎一兩重獨蔘茶分二次準服之後間或着睡喘氣似有減勢而方又煎用一兩重獨蔘茶計料之意詮次啓達傳曰夜深後動靜更爲啓聞人蔘三兩掌務官卽爲齎傳
정조 21년
以兵曹習陣單子傳于申耆曰內禁衛試射在近習陣置之
정조 21년
傳于李肇源曰坐直承旨入侍
정조 21년
以江原監司徐有防狀啓各邑留庫各穀特許加分事令廟堂稟旨分付事傳于朴基正曰依狀請施行事回諭
정조 21년
以廣州留守徐有隣狀啓本城各寺三十年久居僧徒等令該曹帖加成給事傳于朴基正曰依定式卽爲成給北漢亦有滿限者令帥臣一體狀聞後成給事下諭摠帥而龍珠寺僧徒亦用此例爲之而係是新創今番則滿十五年者爲先帖加其後依南北漢例爲之事下諭于華城留守
정조 21년
申耆以都摠府言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 21년
申耆以壯勇營言啓曰本營水原鄕武士別試射時各技優等人別單書入之意敢啓傳曰知道
정조 21년
申耆以一所巡廳言啓曰去夜初更五點量犯夜人善騎隊出身陸慶輝二更二點量犯夜人折衝宋光洙執捉竝依例移送兵曹之意敢啓傳曰令該營嚴査科罪之意分付可也
정조 21년
李肇源以左右捕盜廳言啓曰因漢城府草記宣禧墓外靑龍懿昭墓白虎隔岡之上偸葬逃躱罪人令捕廳捉得事允下矣別定校卒多岐廉探罪人洪九敍今始捕捉移送秋曹之意敢啓傳曰知道
정조 21년
掌令尹悌東疏曰伏以臣之老母素以風痰之症每當換節之交輒致斗劇長在床褥委頓度日數昨以來重添傷寒水火交攻飮啖全却氣息奄奄轉側須人臣方左右扶將焦遑煎迫而日前見職之暫膺時値親臨誓戒之夜參班義重慢命是懼雖不得不章皇出肅而以此情私離捨供職其勢末由召牌之下承膺無路玆敢隨詣闕外疾聲呼籲伏乞聖慈天地父母諒臣至切之懇遞臣所帶之職以便救護仍治臣瀆擾之罪以嚴紀綱焉臣無任云云省疏具悉爾其勿辭救護
정조 21년
丁巳二月十七日辰時上御重熙堂左承旨軍士房承旨入侍時行左承旨李晩秀右承旨申耆記事官柳遠鳴記事官金景煥記注官金良倜以次進伏訖上敎耆曰使臣狀啓承旨亦見之乎耆曰見之矣上曰前則太上皇親自饋酒而今番則親酌而替賜云矣耆曰臣亦見狀啓而知之矣上曰右相之病何如云耶耆曰昨聞吏判以受薦事往見則症甚沈重云矣上曰病旣危重議薦何以爲之乎耆曰力疾起坐僅爲呼薦云矣上曰今日加減何如云乎耆曰姑未聞之矣上敎晩秀曰先來旣出來回咨文當卽爲擧行乎待使行之回還後擧行乎晩秀曰當於使臣出來後擧行矣上曰使臣狀啓卿須持而退出可也晩秀曰臣已遞槐院提擧矣仍命書傳敎曰先來出來回咨文書當爲照管左承旨李晩秀兼管槐院譯院之任仍任使之專意擧行上曰戶判今日則不爲入來乎晩秀曰不入來矣上曰儀軌之尙未釐正豈成說乎一提學及戶判雖未逐日仕進而其外年少諸堂輪回入來凡例則問于一提學爲之可也上曰李書九政宜同參於此任矣晩秀曰左傳校正之役今幾訖工若又同參此任則誠好矣上曰問其左傳訖工之當在於何間可也耆曰判敦寧李命植前掌令尹悌東上疏尙未承批故敢此仰達矣上曰李命植上疏則此是致仕之懇遽難賜批而尹悌東疏批則以前例書出可也上曰工房承旨入侍出榻敎賤臣承命出傳左副承旨金勉柱進伏命勉柱書傳敎曰右相家遣御醫持藥物看病又命書傳敎曰左副承旨右副承旨許遞前望單子入之待下批牌招察任仍命退承史以次退出
정조 21년
丁巳二月十七日辰時上御重熙堂推考房承旨入侍時右副承旨李海愚記事官柳遠鳴記事官金景煥記注官金良倜以次進伏訖上曰俄者左副承旨許遞傳敎中右副承旨許遞添書頒布事注書出傳可也賤臣承命出傳還入進伏上曰同副承旨入侍出榻敎賤臣承命出傳同副承旨朴基正進伏上曰沈象奎入侍賤臣承命出與檢校待敎沈象奎偕入進伏海愚曰承旨前望落點以李益運李肇源頒布事俄有下敎而聞以李益運蔡弘遠書入於牌招啓辭中云矣上曰以蔡弘遠誤傳此豈成說乎自政院請罪可也海愚先退上敎基正曰承旨與蔡弘遠有何事而不相見乎基正曰丙午九月摛文院次對時臣以玉堂同參於洪秀輔李泰永之發啓矣上敎象奎曰五倫行實諺解何以爲之象奎曰昨已還給使之更加看詳釐正矣上曰若待全帙釐正則爲日遷延雖十許張隨翻入之好矣上曰印役當在何時象奎曰待紙地措備後可以始役而續三綱行實得來後當合印於原編之下耶上曰合印可也命退諸臣以次退出
정조 21년
丁巳二月十七日午時上御重熙堂左副承旨入侍時左副承旨申耆記事官柳遠鳴記事官金景煥記注官金良倜以次進伏訖上曰先來軍官處有所詳聞耶耆曰軍官任希鐸以爲太上皇帝筋力一向康健而太上皇雖使皇帝裁決機務皇帝不敢擅自裁決每晨朝以六部文書親爲稟裁於上皇前云矣上曰使行之入皇城在於臘月二十八日耶耆曰然矣上曰使行當於晦前出來義州乎耆曰晦前可以渡江矣上曰復命之期當在來月旬間乎耆曰旬後則優可入京矣上曰上使行役之餘能無疾病云乎耆曰驅馳作行非但無病少無難色且一行中皆得安穩入去云矣上曰任希鐸招入可也司謁承命出去任希鐸進立階下上曰太上皇帝筋力比昨年何如云乎希鐸曰別無減損云矣上曰今番上使遞改事太上皇知之乎希鐸曰太上皇初未聞知矣上曰前則使臣入侍時太上皇必親自饋酒而今番則親酌而替賜云此有何故而然耶希鐸曰此則未得詳知矣上曰謝恩方物移準於明年歲貢事果有皇旨乎希鐸曰然矣上曰上使入去時自義州幾日入皇城乎希鐸曰自義州到燕京日字爲十八日矣上曰燕京別無他事乎希鐸曰年事大登民情晏如而但有苗蠻之亂尙未平定以此之故江南路阻物貨多未相通云矣上曰江南道路與苗蠻相左何爲阻乎希鐸曰臣亦未詳而傳聞如此矣上曰向已討平云矣又何有征蠻之事耶希鐸曰猶未掃平故尙用征伐而自燕京所覩言之若無征伐之事矣耆曰使臣參宴時有製進詩而太上皇帝褒以善成云矣上曰其詩付來乎耆曰上送故臣方持入矣上曰入之上曰任希鐸之行雖落後入來亦可謂相先後科治則分揀可也命希鐸退出仍命退承史以次退出
정조 21년
丁巳二月十七日申時上御重熙堂坐直承旨入侍時右副承旨李肇源記事官柳遠鳴記事官金景煥記注官金良倜以次進伏訖上曰老人筋力一向康健乎肇源曰近幸無病矣上曰安岳郡守何日當發行乎肇源曰將以二十二日下去矣上曰將老下往耶肇源曰臣母先爲下往臣父姑留在矣上曰何爲留在肇源曰花辰登對向承下敎故所以留待花闌時矣上曰曾有會心東洛老之詩老人豈可不參耶上曰嶺伯何不肅拜云乎肇源曰似以向來人言有所逡巡且聞其兄之葬期不遠勢難遽捨而去云矣上曰明日使之肅謝可也上曰右相之病何如云乎肇源曰聞諸症危篤無復餘地云矣上曰如此之人誠不易得而病至如此良可惜也命退承史以次退出
정조 21년
行都承旨黃昇源坐行左承旨李晩秀坐行右承旨李益運坐直左副承旨申耆坐右副承旨李肇源坐同副承旨朴基正坐直注書柳遠鳴仕直一員未差假注書未差事變假注書崔仁簡仕
정조 21년
李肇源啓曰合辭方張之時兩司無詣臺之員事甚未安除在外外未肅拜呈告人員竝卽牌招何如傳曰允都憲外呈告人許遞前望單子入之
정조 21년
李肇源啓曰大司憲金載瓚牌不進執義趙錫晦掌令洪彦燮金圭夏持平金壽祖鄭宗魯在外監察茶時之意敢啓傳曰知道
정조 21년
醫官吳仁豐書啓右議政尹蓍東病症大槪昨日四更後一兩重獨蔘茶入炮附子二錢煎取分二次至未明準服所食米飮爲二甫兒而夜間不得着睡肢體微涼語言亦甚蹇澁胸脇之間素有凝結之痰自右而左自左而下橫亘於臍上呼吸喘促朝來症狀看審則元氣之陷下氣息之凜綴脈度之微弱比昨有加而藥則一兩重獨蔘茶今方煎用之意詮次啓達傳曰不離看病
정조 21년
傳于李肇源曰京畿監司入侍
정조 21년
傳于李益運曰右副承旨入侍
정조 21년
以李熽李海觀囚單子傳于李肇源曰此後則各別巡山之意嚴飭放送
정조 21년
正言前望單子入之邊景祐落點
정조 21년
以江原監司徐有防狀啓平海郡民家燒燼事傳于黃昇源曰濱海之地失所極爲矜惻況杆城之民至今招集則其在一視之政豈可泛忽乎其中小殘戶如有還與役勿徵大中戶差等雖一夫一婦莫或之他而畢奠接後形止摘奸狀聞事回諭
정조 21년
以忠淸監司林濟遠啓本童蒙金興孫上言査實馳啓事判付內啓下刑曹爲旀各別嚴訊斯速取報狀聞事分付道臣又或抵賴捉致營庭使之嚴訊得情爲良如敎
정조 21년
朴基正以吏曹言啓曰新除授莊陵參奉沈允之呈狀內矣身老母今年八十二歲宿疾沈綿長在床褥矣身且無兄弟日夕持護而陵所距京爲四百餘里實無閱月離側之勢卽速入啓遞改云其親病旣如是沈篤則有難强令察任改差何如傳曰允
정조 21년
李晩秀以禮曹言啓曰五禮儀大臣之喪自上有擧哀之節而取考謄錄則或因特敎擧行矣自下有不敢循例取稟之意敢啓傳曰依近例遣承旨致吊之意別下傳敎矣
정조 21년
李肇源以刑曹言啓曰因一所巡廳啓辭今十四日初更量犯夜幼學鄭在愼執捉移送秋曹事命下矣鄭在愼依更數決笞三十度放送之意敢啓傳曰知道
정조 21년
李肇源以刑曹言啓曰罪人李墷依冒濫上言事理重之律施以定配之典事自臣曹覆啓蒙允矣李墷依律文決杖一百後江原道三陟府徒三年定配所卽爲押送之意敢啓傳曰知道
정조 21년
判敦寧李命植疏曰伏以天時泰來邦休鼎臻玉候康福綵歡彌隆岐嶷傍侍就傳之期將卜臣民抃祝曷有其極仍伏念臣頃陳瀝血之懇冀遂乞身之願及承批旨不惟不賜允可曾未幾日又伏奉敦府除命臣於是惘然失圖莫知所措臣之所以前後丐免者豈徒爲美名之獲占休致賤軀之得就優閒而然也誠以情有所切勢在不已耳臣自夫十許年來踪地萬萬危臲爲世棄捐不敢自同於無故束帶彈冠已無望於此生杜門伏枕聊自矢於餘日惟以休退二字作爲沒身要符庶幾有以全保素執永遂初服寤寐於斯食息於斯間因重任之冒膺以致他司之兼縻而微諒自固素心難渝累犯威尊瀆陳至懇將至十餘章疏莫非請免而乞休者則以殿下日月之明或有以記有之也今若以聖批之靳許職名之尙在强此廢疾冒此畸苦因循而不知變動盤礴而故爲遲留不恤蹲鳳之譏甘爲戀棧之歸則出處之郞當心跡之矛盾將無以自解於當世而士友之間亦不禁其竊嗤而顯斥者矣夫人之所以爲人不出於禮義廉恥而臣則年過懸車身費廩稍其於禮經已爲弁髦而放倒之也以至當去而不能去當勇而不能勇淟涊於偪側之塗冒沒於班序之間有若不識其廉恥之爲何物者然在臣之私固無足道將何以見容於淸朝綜事之治礪世之政也目今三陽載回百昌咸遂職職芸芸莫不有以自樂而臣獨胡爲有志未就迺於八耋之年未成一辭之願苦心旣違貞疾又劇生而不免有忘廉之愧歿而亦將爲抱恨之鬼寧不冤哉寧不悲哉經曰民之所欲天必從之傳曰匹夫難奪志也臣忱誠淺薄固不足以孚格宸心而理之所在情或可遂玆敢不避煩猥更有陳列伏乞聖慈矜而諒之亟將臣本兼諸任悉行刊免仍照古經致政之例以成微臣至切之懇千萬至祝至於元朝廢禮新銜稽謝之罪俱係難貰亦令攸司竝爲嚴處焉臣無任云云答曰省疏具悉屢懇不可固拒致仕之請特爲副施令該曹詳考可據之例擧行